ร้านราชาบะหมี่เกี๊ยวตั้งอยู่หน้าศูนย์ดีแทคหน้าคูเมืองเปิดเย็นๆ ที่นั่งมีเยอะมาก คนมากินไม่ขาดสายเลย สามารถจอดรถได้หน้าดีแทคเลย มาร้านครั้งแรกลองไปสองอย่าง น้ำดื่มน้ำแข็งฟรี
- บะหมี่เกี๊ยวหมูแดงหมูกรอบ 35 บาท ปริมาณไม่เยอะแต่ดูสมราคาดี น้ำซุปแอบจืดนิดๆ ต้องปรุงเพิ่ม ตัวเส้นนุ่มอร่อยดีมาก หมูแดงหวานแต่ธรรมดา ที่อร่อยคือหมูกรอบที่กรอบเกือบเป็นแคบหมูเลย ส่วนเกี๊ยวทำได้อร่อยเช่นกัน ตัวแป้งนิ่ม ไส้หมูสับผสมพริกไทยอร่อยดี อิ่มแบบพอดี ถ้วยนี้ให้ 3.4/5
- ข้าวหมูแดงหมูกรอบ 35 บาท ปริมาณไม่เยอะเช่นกัน เนื้อข้าวแอบร่วนไปนิด หมูแดงหวานเช่นเดิม หมูกรอบอร่อยเหมือนเดิม ตัวน้ำราดกลมกล่อมพอดีและไม่หวาน ตัวไข่นุ่มแต่ธรรมดา โดยรวมให้ 3.3/5
โดยรวมเป็นอีกร้านที่น่ามาลองโดยเฉพาะเกี๊ยวและหมูกรอบที่รู้สึกว่าทำได้อร่อยดี เวลาในการรอก็ไม่นานมากถือว่ากลางๆ บริการโอเค ตัวร้านและโต๊ะสะอาดดี